PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2011-2012 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1902)
  + [Valencià](/va/acuerdo/1902)






Selector de idioma

Leer

* [Español](/es/acuerdo/1902)
* [Valencià](/va/acuerdo/1902)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2011-2012[Butlletí Oficial Universitat d'Alacant](/ca/Publicacion)
=========================================================================================================================================

Secretaria General

Butlletí Oficial Universitat d'Alacant





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2011-2012

Data d'aprovació
:   22/11/2011

Data de publicació
:   22/11/2011

Òrgan competent
:   [OLD] Vicerectora de Planificació Estratègica i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1902.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1902)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1902)
  + [Compartir acuerdo en 

    X](https://twitter.com/intent/tweet?via=UA_Universidad&text=PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2011-2012&url=https://www.boua.ua.es/va/acuerdo/1902)

**Títol:** PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2011-2012

**Secció:** CONVOCATÒRIES I CONCURSOS

**Òrgan:** [OLD] Vicerectora de Planificació Estratègica i Qualitat

**Data d'aprovació:** dimarts, 22 de novembre de 2011

PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2011-2012

OBJECTIU

Davant els reptes del context universitari actual, tant a nivell local com nacional i europeu, les noves formes d'organitzar l'ensenyament requereixen un esforç conjunt i un compromís, en què totes les parts implicades assumisquen un paper actiu en la recerca de coneixement i en el disseny de pràctiques eficaces.

L'objectiu d'aquesta convocatòria és contribuir a l'impuls d'investigacions que desenvolupen, de manera eficient i eficaç, propostes d'innovació educativa destinades a promoure la millora de l'ensenyament universitari en el marc actual.

Així mateix, l’objectiu principal és l'intercanvi i la difusió d'experiències de garantia de la qualitat que desenvolupen un major coneixement i formació en l'educació superior.

LÍNIES PRIORITÀRIES

Els projectes podran centrar-se en alguna de les següents línies:

­        Disseny, desenvolupament i innovació del currículum.

­        Disseny i elaboració de metodologies docents que fomenten la participació activa i el treball en equip.

­        Experiències docents que optimitzen els recursos humans, tècnics i econòmics actuals disponibles per a una pràctica docent de qualitat.

­        Planificacions metodològiques innovadores que proporcionen un ensenyament i una formació eficaç en competències i destreses transferibles.

­        Estratègies, mecanismes i indicadors de qualitat en la implementació de l'avaluació formativa que contribueixen a la millora de l'aprenentatge en les noves titulacions.

­        Tècniques d'estimació i avaluació de l'impacte actual i futur de les noves titulacions de grau i postgrau.

­        Elaboració i experimentació, amb o sense utilitzar eines TIC, dels materials curriculars.

­        Elaboració d'accions conjuntes i propostes pràctiques que promoguen la cooperació entre nivells d'ensenyaments per a assegurar una major connexió i coherència disciplinar.

­        Implementació de la perspectiva de gènere en la docència universitària.

­        Seguiment de titulacions: un instrument per a la coordinació i millora de la qualitat docent.

MODALITATS DE PARTICIPACIÓ

D’acord amb les anteriors línies prioritàries, s’estableixen aquestes modalitats de participació i les temàtiques corresponents:

MODALITAT I: Xarxes d’investigació en docència universitària de titulació - EEES

L’objectiu primordial d’aquestes és fomentar la coordinació i el treball en equip del professorat per a desenvolupar un curs complet o una àrea de coneixement de titulacions oficials:

­        Xarxes d’elaboració d’accions que promoguen pràctiques per a desenvolupar competències de l’alumnat.

­        Xarxes de desenvolupament de metodologies que potencien l’aprenentatge autònom de l’alumnat, la interactivitat entre professors/professores i estudiants i l’estímul del treball en equip.

­        Xarxes d’elaboració de materials curriculars que s’ajusten al nou marc de l’Espai Europeu d’Educació Superior.

­        Xarxes d’elaboració de sistemes i instruments d’avaluació de coneixements, destreses i habilitats.

­        Xarxes de coordinació en la implementació eficaç de les noves titulacions.

MODALITAT II: Xarxes d’investigació en docència universitària de lliure conformació - EEES

Xarxes de professorat amb projectes que no puguen ser previstos en els requisits de la modalitat I, amb rellevància per a la docència i aprenentatge i que tinguen com a referència l’Espai Europeu d’Educació Superior.

MODALITAT III: Xarxes d’investigació en docència universitària de trams de preparació d’entrada a la Universitat

L’objectiu primordial d’aquestes és el foment de la coordinació i el treball en equip entre docents de diferents àrees o etapes educatives que promoguen accions conjuntes: d’investigació en el disseny i planificació de propostes d’ensenyament i aprenentatge, de millora de la coordinació entre ensenyaments en l’adaptació de l’alumnat a la Universitat i d’una millor conceptualització, comprensió i caracterització de la titulació a què s’opte.

PARTICIPANTS

L'estructura bàsica de la xarxa estarà definida per un mínim de 5 membres i un màxim de 8 o 10 membres, inclòs el/la coordinador/a, que haurà de ser PDI de la UA.

Les xarxes estaran constituïdes per PDI i un màxim de dos alumnes de la UA.

Podran participar dos docents externs a la UA, PDI d’altres universitats i docents d’altres trams educatius o organismes dedicats a la formació del professorat, quan per la naturalesa del projecte que es vol desenvolupar es considere necessari.

En el cas de xarxes que, per les característiques del projecte, consideren necessària la inclusió d’un PAS per a implementar la investigació, serà la xarxa, amb la conformitat del professional PAS, la que prenga aquesta decisió.

Aquesta convocatòria pretén que el treball col·laboratiu desenvolupat en els diversos grups de xarxes contribuïsca a millorar i fer més eficient la investigació de l’ensenyament universitari, amb la implicació i el compromís de la comunitat universitària.

SOL·LICITUD (LLOC I TERMINI DE PRESENTACIÓ)

Les sol·licituds s’han de fer a través del formulari disponible en l'enllaç:

<http://web.ua.es/va/ice/xarxes/2012/sol-licitud-xarxes.html>

Cal presentar la sol·licitud, signada per tots/totes els/les participants, al Registre General de la UA, als registres auxiliars ubicats de les secretaries de centre o a la Seu d'Alacant, adreçada a la vicerectora de Planificació Estratègica i Qualitat.

El termini de sol·licitud per a totes les modalitats finalitza 9 de desembre de 2011.

El/la coordinador/a de cada xarxa serà el/la responsable directe de la informació i el funcionament del grup de treball.

ACCEPTACIÓ I SEGUIMENT

Els criteris de selecció dels projectes són:

­        Grau d'adequació a les línies prioritàries expressades en aquesta convocatòria.

­        Qualitat del projecte, que s'apreciarà amb els següents criteris d'anàlisi: precisió i adequació dels objectius, consistència metodològica, coherència interna i viabilitat del projecte.

­        Xarxes pertanyents a titulacions o assignatures amb un índex baix en el rendiment acadèmic.

­        En el cas de xarxes que van participar en convocatòries anteriors, rellevància dels informes d’investigació presentats.

Els/les professors/professores participants adquireixen aquests compromisos:

­        Assistir i participar a les reunions de xarxa.

­        Treballar en el disseny i desenvolupament de la investigació.

­        Elaborar la memòria final de la investigació.

­        Elaborar una memòria econòmica.

­        Assistir a seminaris i cursos específics programats per l'ICE que s'hagen demanat.

­        Coordinar-se amb l'ICE a través de la fitxa de seguiment.

L'incompliment d’aquests compromisos podrà determinar la interrupció de l'ajuda al projecte. L'ICE durà a terme un seguiment de tots els projectes seleccionats i es compromet a facilitar, dins de les seues possibilitats, l'assessorament pertinent.

AVALUACIÓ I RESOLUCIÓ

La selecció dels projectes serà feta per una comissió de valoració integrada per la vicerectora de Planificació Estratègica i Qualitat, el director de l'ICE, la directora del Secretariat de Planificació Estratègica, el director del Secretariat de Qualitat i un assessor del Programa Xarxes. Si cal, es requerirà la presencia d'avaluadors externs, que emetran els corresponents informes de qualitat.

La resolució provisional d'aquesta convocatòria tindrà data de 19 de desembre de 2011 i els sol·licitants disposaran de 10 dies hàbils per a formular les reclamacions que consideren oportunes. El 12 de gener de 2012 es publicarà la resolució definitiva i es comunicaran les propostes aprovades.

GESTIÓ DE LES AJUDES

­        La gestió dels recursos econòmics es farà d’acord amb les normes i procediments de gestió econòmica vigents (LOU, Llei de pressupostos de la Generalitat Valenciana, Llei general pressupostària, Estatut de la Universitat d'Alacant, bases d'execució del pressupost de la Universitat d'Alacant).

­        La tramitació de la despesa ha d’ajustar-se als conceptes pressupostaris de la gestió econòmica de la Universitat d'Alacant.

­        Les ajudes seran canalitzades a través del departament o centre de despesa al qual estiga adscrit el/la coordinador/a de la xarxa, que es responsabilitzarà de la gestió dels recursos, previ lliurament i avaluació de la memòria final.

­        Els projectes d'innovació seleccionats comptaran amb un finançament d'acord amb la disponibilitat pressupostària de l'exercici econòmic corresponent.

­        Es faran efectives mitjançant transferències als capítols pressupostaris 2 i 6. Les claus pressupostàries del capítol 6, corresponent a l'exercici 2012, es tancaran el 30 d'octubre de 2013, els recursos romanents es revertiran a l'ICE.

­        La gestió de les ajudes es realitzarà exclusivament des del centre de despesa al qual estiga adscrit el/la coordinador/a. No es podran fer traspassos a altres aplicacions pressupostàries.

­        Així mateix, el/la coordinador/a serà el/la responsable de remetre a l'ICE una memòria econòmica en el format i terminis que li seran notificats oportunament.

­        Els estudiants podran rebre una col·laboració directa de fins a 200 €, i sempre d’acord amb la disponibilitat pressupostària de l'exercici econòmic corresponent.

­         El professional PAS inclòs en una xarxa podrà rebre una col·laboració directa de fins a 200 €, i sempre d’acord amb la disponibilitat pressupostària de l'exercici econòmic corresponent.

­        En el cas que un mateix participant estiga adscrit a dues o més xarxes només una d'aquestes rebrà l'ajuda corresponent a aquest participant.

­        En tot cas, s'exclou el finançament de col·laboracions docents als/les professors/professores de la Universitat d'Alacant.

­        Els/les participants d'altres universitats o d'altres àmbits educatius no rebran ajuda econòmica. Rebran orientació i assessorament per part de l'ICE quan els sol·liciten i podran participar en totes les activitats que s'organitzen com a membres de xarxes.

­        En el cas de les xarxes que estiguen coordinades per una altra xarxa, serà aquesta última la que reba l'ajuda econòmica.

­        La inversió o distribució de l'ajuda haurà de ser presa a través d'una decisió col·legiada pels membres de la xarxa.

CERTIFICACIÓ

L'ICE certificarà la participació en el programa i de totes les activitats que s'organitzen.

Serà requisit indispensable per a emetre certificat de participació, haver lliurat la memòria final del projecte i haver tancat l'edició del programa en curs.

PLA DE DIFUSIÓ DE LES INVESTIGACIONS

S'afavorirà un procés de comunicació fluid entre les xarxes, que permeta un intercanvi d'investigacions i experiències que, sens dubte, redundaran en la millora de la qualitat de la docència. Amb aquesta finalitat, durant el segon trimestre del 2012 es duran a terme les X Jornades de Xarxes d'Investigació en Docència Universitària a fi de fomentar, a través de comunicacions, la difusió dels resultats obtinguts en els projectes d'investigació

Els treballs realitzats per les xarxes podran ser publicats per l’ICE:

­        Inserits en la pàgina web de l'ICE.

­        En format digital, prèvia valoració.

­        Com a capítol d’un llibre, després de la valoració i revisió.

­        En el repositori de la Universitat d'Alacant

En aquests treballs, els/les investigadors/investigadores hauran de fer referència a la seua condició de beneficiari/beneficiària d'una ajuda del Programa Xarxes d'Investigació en Docència Universitària del Vicerectorat de Planificació Estratègica i Qualitat-ICE.

Més informació:

<http://web.ua.es/va/ice/xarxes/convocatoria.html>

Projecte Xarxes d’Investigació en Docència Universitària

Institut de Ciències de l’Educació

Telèfon: 91 041 35 69 extensió 2882

Adreça electrònica: [yjgmi@or.be](mailto:sdufg@sb.kt)

Alacant, a 22  de novembre  de 2011

M. Cecilia Gómez Lucas

VICERECTORA DE PLANIFICACIÓ ESTRATÈGICA I QUALITAT





[Carretera Sant Vicent del Raspeig s/n  
03091 Sant Vicent del Raspeig - Alacant  
 Tel. 77 234 7628 - Fax 99 602 6527](https://www.google.es/maps/@37.513525,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12235&trk=tyah&trkInfo=tarId%4F7619993881796%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)